Γιάννης Βρούτσης: Το στάδιο στον Κόρφο θα αποτελέσει εγκατάσταση ορόσημο για την αθλητική κοινωνία, όχι μόνο του νησιού, αλλά όλων των Κυκλάδων

Fri, 06 Jun 2025 21:49:58 +0000

⁣Το στάδιο στον Κόρφο θα αποτελέσει εγκατάσταση ορόσημο για την αθλητική κοινωνία, όχι μόνο του νησιού, αλλά όλων των Κυκλάδων
⁣Ο Υπουργός Αθλητισμού, Γιάννης Βρούτσης, τόνισε: «Σήμερα είναι μια σημαντική ημέρα για τη Μύκονο και για μένα, που ως Υπουργός Αθλητισμού ανακοίνωσα ένα σπουδαίο έργο για την ανάπτυξη του αθλητισμού στις Κυκλάδες.
Το γήπεδο στον Κόρφο Μυκόνου αναβαθμίζεται σε μια σύγχρονη και ασφαλή αθλητική εγκατάσταση, όπως οφείλουμε να την παραδώσουμε στην αθλητική κοινωνία του νησιού.
Από τη πρώτη στιγμή υποστήριξα το δίκαιο αίτημα του Δημάρχου Μυκόνου, Χρήστου Βερώνη, για την αποκατάσταση των ζημιών που προκάλεσαν οι καιρικές συνθήκες, οι οποίες έθεσαν τη Μύκονο σε κατάσταση έκτακτης ανάγκης και «πλήγωσαν» και τον αθλητισμό της.
Το γήπεδο στον Κόρφο θα αποτελέσει εγκατάσταση ορόσημο για την αθλητική κοινωνία, όχι μόνο του νησιού, αλλά όλων των Κυκλάδων.
Ευχαριστώ από την καρδιά μου, για την παρουσία τους στην εκδήλωση ανακοίνωσης του Έργου, τις και τους Ολυμπιονίκες μας, Πρωταθλητές Ευρώπης, διακεκριμένους αθλητές και τους παράγοντες που ενέπνευσαν με τα λόγια τους την κοινωνία της Μυκόνου.
Με γνώση, στρατηγικό σχεδιασμό και απόλυτη διαφάνεια υλοποιούμε τη δέσμευση μας για την ανάπτυξη του αθλητισμού, για ασφαλείς και σύγχρονες εγκαταστάσεις, με περισσότερα από 120 έργα να εκτελούνται σε όλη την Ελλάδα!
Με εντατική δουλειά, προγραμματισμό και όρους βιωσιμότητας χτίζουμε τον αθλητισμό που αξίζουμε».